“รื่นวดี” นำทีม ก.ล.ต.ไทย หารือก.ล.ต.ฮ่องกงพัฒนา-ปรับปรุงเกณฑ์ขายกองทุนรวมระหว่างประเทศ
“รื่นวดี” นำทีม ก.ล.ต.ไทย หารือก.ล.ต.ฮ่องกงพัฒนา-ปรับปรุงเกณฑ์ขายกองทุนรวมระหว่างประเทศ
“รื่นวดี” นำทีม ก.ล.ต.ไทย หารือก.ล.ต.ฮ่องกงพัฒนา-ปรับปรุงเกณฑ์ขายกองทุนรวมระหว่างประเทศ
30 พ.ค. 2562

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) พร้อมคณะผู้บริหาร ได้เข้าพบ Mr. Ashley Alder, CEO Securities &amp; Futures Commission of Hong Kong (SFC) เมื่อวันที่ 30 พฤษภาคม 2562 เพื่อหารือแนวทางความร่วมมือด้านตลาดทุนระหว่างกัน
โดยการหารือดังกล่าว ทั้งสองหน่วยงานได้บรรลุข้อตกลงที่จะกลับมาพิจารณากรอบความร่วมมือด้านการเสนอขายหน่วยลงทุนระหว่างประเทศ (mutual recognition ด้านกองทุนรวม) หลังจากที่เคยมีการริเริ่มการเจรจาไว้ในปี 2547 โดยกรอบความร่วมมือนี้มีเป้าหมายเพื่ออำนวยความสะดวกให้มีการเสนอขายหน่วยลงทุนระหว่างกัน โดยหน่วยลงทุนที่เสนอขายจะต้องมีมาตรฐานใกล้เคียงกัน ทั้งนี้ การดำเนินการดังกล่าวจะเป็นการส่งเสริมธุรกิจจัดการลงทุนในการพัฒนาศักยภาพการแข่งขันในเวทีสากล และเป็นการเพิ่มทางเลือกในการลงทุนกับผู้ลงทุนของทั้งสองประเทศ
นอกจากนี้ จะมีการนำข้อตกลงความร่วมมือระหว่างองค์กร (MOU) ที่ได้จัดทำขึ้นตั้งแต่ปี 2535 มาปรับปรุงใหม่ให้สอดรับกับสถานการณ์ในปัจจุบันมากยิ่งขึ้น ซึ่งจะเป็นประโยชน์ในการพัฒนาความร่วมมือระหว่างประเทศให้มีความครอบคลุมและมีประสิทธิภาพมากขึ้นต่อไป
 